**Kitöltési útmutató**

– Az intézményeket **telephelyek szerint külön blokkban** kérjük feltüntetni, azaz amennyiben a kötelezően választható hit- és erkölcstan oktatása egy intézmény több feladatellátási helyén zajlik (akár egy településen belül is), akkor több intézményi blokk kitöltése szükséges. A feladatellátási hely 3 jegyű azonosítója (telephelykód) - mely telephelyenként (helyszínenként) eltérő - megkereshető az Oktatási Hivatal ***www.oktatas.hu/hivatali\_ugyek/kir\_intezmenykereso*** honlapon, vagy beszerezhető az iskolától.

– A táblázatban **1 sorban 1 csoportot** kell feltüntetni! A táblázat(ok) **utolsó oszlopát csak eltérő évfolyamok összevonása** **(vegyes csoport) esetén kell kitölteni** az alábbi példa alapján, egyértelműen jelölve a csoport *összetételét*, és azt, hogy a vegyes csoportban *melyik évfolyam taneszközét* szeretnék használni. (Amennyiben a csoport nem összevont, akkor az utolsó cella értelemszerűen üresen marad.)

Példa:

|  |  |  |  |
| --- | --- | --- | --- |
| **Az előzetesen tervezett hittanoktató neve** | **Évfolyam** | **Csoport-létszám (fő)** | ***Összevont (vegyes) csoport részletezése, tankönyve3*** |
| Barna Barnabás | **1.** | **5** |  |
| Barna Barnabás | **2-3.** | **2+6** | **(2 másodikos + 6 harmadikos tanuló) 3-os tankönyv!** |
| Minta Márta | **4.** | **10** |  |
| Piros Piroska | **5-6-7.** | **1+1+2** | **(1 ötödikes + 1 hatodikos + 2 hetedikes tanuló)  tankönyv évfolyam szerint!** |

– Ismét szeretnénk hangsúlyozni, hogy az egyházközség kezelésében lévő tartós tankönyvek számát **NEM SZABAD LEVONNI** a csoportlétszámból, mivel a levonást az Oktatási Iroda végzi el!